Hipfinger vant en olympisk bronsemedalje i vektløfting under OL 1932 i Los Angeles. Han kom på tredjeplass i vektklassen, mellomvekt opp til 75,0 kg, som ble avviklet 31. juli 1932. Det var totalt fem vektklasser, samme som under de to foregående olympiske vektløftingskonkurransene i Antwerpen og Paris. Hipfinger løftet sammenlagt 337,5 kilo, 7,5 kg mindre enn gullmedaljevinneren Rudolf Ismayr fra Tyskland. Carlo Galimberti fra Italia kom på andreplass med 340,0 kg. Det var sju utøvere fra seks nasjoner i mellomvektklassen.